รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 1 พฤศจิกายน 2565
วันพฤหัสบดีที่ 3 พฤศจิกายน 2565
สรุปข่าวการประชุมคณะรัฐมนตรี 1 พฤศจิกายน 2565
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (1 พฤศจิกายน 2565 ) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างกฎกระทรวงกําหนดแบบเครื่องหมายคํารับรองเครื่องชั่งตวงวัด (ฉบับที่ ..) พ.ศ. ....
2.  เรื่อง  ร่างกฎกระทรวงกําหนดค่าธรรมเนียมสําหรับผู้ประกอบวิชาชีพทันตกรรม (ฉบับที่ ..) พ.ศ. ....
เศรษฐกิจ-สังคม
3.  เรื่อง  แผนปฏิบัติการด้านการจัดการขยะของประเทศ ฉบับที่ 2 (พ.ศ. 2565-2570)
4.  เรื่อง  ขอทบทวนมติคณะรัฐมนตรีเมื่อวันที่ 30 ตุลาคม 2561 เรื่อง ขออนุมัติโครงการพัฒนาสนามบินอู่ตะเภาและเมืองการบินภาคตะวันออก
5.  เรื่อง  การเสนอให้นาคเป็นเอกลักษณ์ประจําชาติประเภทสัตว์ในตํานาน
6.  เรื่อง  ขอรับการสนับสนุนการดําเนินโครงการซ่อมแซมแหล่งน้ําขนาดเล็กของส่วนราชการที่ยังไม่ได้ถ่ายโอนให้กับองค์กรปกครองส่วนท้องถิ่น ปี พ.ศ. 2565 - 2570 ของมูลนิธิปิดทองหลังพระ สืบสานแนวพระราชดําริ
7.  เรื่อง  การปรับปรุงหลักเกณฑ์การแต่งตั้งคณะกรรมการตรวจสอบองค์การมหาชน
8.  เรื่อง  สรุปรายงานการติดตามการดําเนินงานตามนโยบายรัฐบาลและข้อสั่งการนายกรัฐมนตรี ครั้งที่ 16 (ระหว่างวันที่ 1 มกราคม 2564 - 31 กรกฎาคม 2565)
9.  เรื่อง  รายงานประจําครึ่งปี (มกราคม-มิถุนายน 2565) ของธนาคารแห่งประเทศไทย
10.  เรื่อง  การพิจารณาความเหมาะสมของอัตราการเรียกเก็บเงินนําส่งจากสถาบันการเงิน
11.  เรื่อง  รายงานสถานการณ์เพื่อขจัดการใช้แรงงานเด็ก ประจําปีงบประมาณ พ.ศ. 2564
12.  เรื่อง  มาตรการรองรับฤดูแล้ง ปี 2565/2566 และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2566
13.  เรื่อง  โครงการสินเชื่อแก้หนี้เพิ่มทุน
14.  เรื่อง  ขออนุมัติโครงการสินเชื่อเพื่อเสริมสภาพคล่องผู้ประกอบการประมง ระยะที่ 2
15.  เรื่อง  ขอผ่อนผันยกเว้นการปฏิบัติตามมติคณะรัฐมนตรีเพื่อการขออนุญาตใช้พื้นที่ป่าชายเลนขององค์การบริหารส่วนจังหวัดสตูล ท้องที่ตําบลคลองขุด อําเภอเมืองสตูล จังหวัดสตูล เพื่อดําเนินโครงการก่อสร้างถนนสายบ้านเขาจีน - บ้านโคกพยอม ตําบลคลองขุด อําเภอเมืองสตูล จังหวัดสตูล
16.  เรื่อง  รายงานความคืบหน้าการช่วยเหลือผู้ได้รับผลกระทบจากเหตุการณ์ความรุนแรงในพื้นที่จังหวัดหนองบัวลําภู ครั้งที่ 2
17.  เรื่อง  แนวทางการควบคุมสารโซเดียมไซยาไนด์ สารเบนซิลคลอโรด์ และสารเบนซิลไซยาไนด์ที่นําไปใช้ในกระบวนการผลิตยาเสพติด
18.  เรื่อง  รายงานผลการดําเนินงานของคณะกรรมการประชาสัมพันธ์แห่งชาติ (กปช.) ประจําปีงบประมาณ พ.ศ. 2565
19.  เรื่อง  ความก้าวหน้าของยุทธศาสตร์ชาติและแผนการปฏิรูปประเทศ ณ เดือนกันยายน 2565
20.  เรื่อง  สรุปผลการพิจารณาแนวทางและความเหมาะสมของรายงานการพิจารณาศึกษา เรื่อง “การจัดการตําบลเข้มแข็งตามแนวทางยุทธศาสตร์ชาติและแผนการปฏิรูปประเทศ” ของคณะกรรมาธิการการแก้ปัญหาความยากจนและลดความเหลื่อมล้ํา วุฒิสภา
ต่างประเทศ
21.  เรื่อง  การขอความเห็นชอบการขอรับความช่วยเหลือทางวิชาการจากสํานักงานส่งเสริมการค้าและการพัฒนาแห่งสหรัฐอเมริกา เพื่อดําเนินโครงการศึกษาจัดทําแผนพัฒนาระบบโลจิสติกส์และการขนส่งต่อเนื่องอย่างบูรณาการของประเทศไทย (Thailand Integrated Logistics and Intermodal Transport Development Plan)
22.  เรื่อง  รายงานผลการเดินทางเยือนราชอาณาจักรของซาอุดีอาระเบีย ของรองนายกรัฐมนตรีและรัฐมนตรีว่าการกระทรวงพาณิชย์
23.  เรื่อง  การเป็นเจ้าภาพจัดการประชุมคณะศึกษาด้านการบริหารและค้นคว้าทางภาษีอากรแห่งเอเชียแปซิฟิก (Study Group on Asia-Pacific Tax Administration and Research: SGATAR) ครั้งที่ 52
24.  เรื่อง  ขอความเห็นชอบต่อการแก้ไขเพิ่มเติมอนุสัญญาว่าด้วยองค์การทางทะเลระหว่างประเทศ (Convention on the International Maritime Organization : IMO Convention)
25.  เรื่อง  ผลการประชุมคณะกรรมการร่วมทางการค้า (JTC) ไทย-มองโกเลีย ครั้งที่ 1 รวมทั้งดําเนินกิจกรรมส่งเสริมความร่วมมือทางเศรษฐกิจที่เกี่ยวข้อง
26.  เรื่อง  ผลการประชุมคณะทํางานด้านการขนส่งของเอเปค ครั้งที่ 52
27.  เรื่อง  ผลการประชุมรัฐมนตรีว่าการกระทรวงการคลังเอเปค ครั้งที่ 29 และการประชุม อื่น ๆ ที่เกี่ยวข้อง
28.  เรื่อง  การประชุมสมัชชาภาคีอนุสัญญาว่าด้วยพื้นที่ชุ่มน้ํา สมัยที่ 14 (Ramsar COP 14)
29.  เรื่อง  ร่างแถลงการณ์ร่วมของการประชุมรัฐมนตรีท่องเที่ยวกรอบ ACMECS ครั้งที่ 5
แต่งตั้ง
30.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักงานป้องกันและปราบปรามการฟอกเงิน)
31.  เรื่อง  การแต่งตั้งประธานกรรมการและกรรมการอื่นในคณะกรรมการการเคหะแห่งชาติ
32.  เรื่อง  แต่งตั้งกรรมการอื่นในคณะกรรมการขององค์การอุตสาหกรรมป่าไม้
******************
กฎหมาย
1. เรื่อง ร่างกฎกระทรวงกําหนดแบบเครื่องหมายคํารับรองเครื่องชั่งตวงวัด (ฉบับที่ ..) พ.ศ. ....
คณะรัฐมนตรีมีมติเห็นชอบร่างกฎกระทรวงกําหนดแบบเครื่องหมายคํารับรองเครื่องชั่งตวงวัด (ฉบับที่ ..) พ.ศ. .... ตามที่กระทรวงพาณิชย์ (พณ.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
ทั้งนี้ พณ. เสนอว่า
1. กฎกระทรวงกําหนดแบบเครื่องหมายคํารับรองเครื่องชั่งตวงวัด พ.ศ. 2560 ข้อ 3 ได้กําหนดให้แบบของเครื่องหมายคํารับรองเครื่องชั่งตวงวัดของสํานักงานกลาง หรือสํานักงานสาขา มี 4 ชนิด ได้แก่ 1) ชนิดตราตอกประทับ 2) ชนิดคีมบีบประทับ 3) ชนิดแถบผนึก และ 4) ชนิดฉลุพ่นทราย เนื่องจากปัจจุบันมีเครื่องหมายคํารับรองรูปแบบบใหม่ คือ ชนิดซีล (Seal) ซึ่งมีความคงทน แข็งแรง รวมทั้งสามารถตรวจสอบ ติดตามเครื่องชั่งตวงวัดที่ได้รับการตรวจสอบและให้คํารับรองจากพนักงานเจ้าหน้าที่ได้อย่างสะดวก รวดเร็ว และสามารถป้องกันการแก้ไขหรือดัดแปลงเครื่องชั่งตวงวัดได้โดยง่าย
2. ประกอบกับแบบเครื่องหมายคํารับรองตามกฎกระทรวงในข้อ 1. ยังไม่ครอบคลุมเครื่องหมายคํารับรองเครื่องชั่งตวงวัด ชนิดซีล (Seal) ดังนั้น เพื่อเป็นการกําหนดให้เครื่องหมายคํารับรองเครื่องชั่งตวงวัด ชนิดซีล (Seal) เป็นเครื่องหมายคํารับรองเครื่องชั่งตวงวัดชนิดที่ 5 พณ. พิจารณาแล้ว จึงได้เสนอร่างกฎกระทรวงกําหนดแบบเครื่องหมายคํารับรองเครื่องชั่งตวงวัด (ฉบับที่ ..) พ.ศ. .... ดังนี้
ประเด็น
กฎกระทรวงฯ พ.ศ. 60
ร่างกฎกระทรวงฯ ที่ พณ. เสนอ
หมายเหตุ
ชนิดเครื่องหมายคํารับรอง
เครื่องหมายคํารับรอง มี 4 ชนิด
1) ชนิดตราตอกประทับ
2) ชนิดคีมบีบประทับ
3) ชนิดแถบผนึก
4) ชนิดฉลุพ่นทราย
เครื่องหมายคํารับรอง มี 5 ชนิด
1) ชนิดตราตอกประทับ
2) ชนิดคีบบีบประทับ
3) ชนิดแถบผนึก
4) ชนิดฉลุพ่นทราย
5) ชนิดซีล (Seal)
เพิ่มเติมชนิดของเครื่องหมายคํารับรองเพื่อให้ครอบคลุมเครื่องหมายชนิดซีล (Seal)
สาระสําคัญของร่างกฎกระทรวง
แก้ไขเพิ่มเติมกฎกระทรวงกําหนดแบบเครื่องหมายคํารับรองเครื่องชั่งตวงวัด พ.ศ. 2560 โดยเพิ่มให้แบบเครื่องหมายคํารับรองเครื่องชั่งตวงวัด ชนิดซีล (Seal) เป็นเครื่องหมายคํารับรองเครื่องชั่งตวงวัด ชนิดที่ 5 ซึ่งกําหนดให้ด้านบนของซีลมีตราเครื่องหมายคํารับรอง และหมายเลขลําดับของซีลกํากับไว้ โดยเครื่องหมายคํารับรองและหมายเลขลําดับของซีลต้องอ่านง่าย ชัดเจน และลบเลือนยาก และไม่สามารถทําลายซีลได้โดยง่าย
2. เรื่อง ร่างกฎกระทรวงกําหนดค่าธรรมเนียมสําหรับผู้ประกอบวิชาชีพทันตกรรม (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดค่าธรรมเนียมสําหรับผู้ประกอบวิชาชีพ ทันตกรรม (ฉบับที่ ..) พ.ศ. .... ที่สํานักงานคณะกรรมการกฤษฎีกาตรวจพิจารณาแล้ว ตามที่กระทรวงสาธารณสุข (สธ.) เสนอ และให้ดําเนินการต่อไปได้
ทั้งนี้ ร่างกฎกระทรวงกําหนดค่าธรรมเนียมสําหรับผู้ประกอบวิชาชีพทันตกรรม (ฉบับที่ ..) พ.ศ. .... ที่ สธ. เสนอ เป็นการแก้ไขเพิ่มเติมกฎกระทรวงกําหนดค่าธรรมเนียมสําหรับผู้ประกอบวิชาชีพทันตกรรม พ.ศ. 2545 โดยกําหนดอัตราค่าธรรมเนียมการต่ออายุใบอนุญาตสําหรับผู้ประกอบวิชาชีพทันตกรรม ฉบับละ 2,000 บาท เป็นอัตราค่าธรรมเนียมซึ่งไม่เกินอัตราท้ายพระราชบัญญัติวิชาชีพทันตกรรม (ฉบับที่ 2) พ.ศ. 2559 ซึ่งบัญญัติให้อัตราค่าธรรมเนียมใบอนุญาตสําหรับผู้ประกอบวิชาชีพทันตกรรม ฉบับละ 4,000 บาท ทั้งนี้ ปัจจุบันไม่ได้มีการกําหนดค่าธรรมเนียมในส่วนค่าต่ออายุใบอนุญาตไว้ ซึ่งการจัดเก็บค่าธรรมเนียมการต่ออายุใบอนุญาตตามร่างกฎกระทรวงในเรื่องนี้เป็นการดําเนินการตามพระราชบัญญัติวิชาชีพทันตกรรม พ.ศ. 2537 เพื่อประโยชน์ในการจัดทําฐานข้อมูลทะเบียนสมาชิก การจัดการศึกษาต่อเนื่องของผู้ประกอบวิชาชีพทันตกรรมตามหลักเกณฑ์ที่กําหนดตามข้อบังคับ ทันตแพทยสภาว่าด้วยการขึ้นทะเบียนและออกใบอนุญาตเป็นผู้ประกอบวิชาชีพทันตกรรม พ.ศ. 2560 ซึ่งมีความเหมาะสมกับสภาพการณ์ทางเศรษฐกิจในปัจจุบัน และคํานึงถึงประโยชน์ของสมาชิกเป็นสําคัญ ซึ่งคณะกรรมการ ทันตแพทยสภาได้เห็นชอบด้วยแล้ว
สาระสําคัญของร่างกฎกระทรวง
เป็นการแก้ไขเพิ่มเติมกฎกระทรวงกําหนดค่าธรรมเนียมสําหรับผู้ประกอบวิชาชีพทันตกรรม พ.ศ. 2545 โดยกําหนดอัตราค่าธรรมเนียมการต่ออายุใบอนุญาตสําหรับผู้ประกอบวิชาชีพทันตกรรม ฉบับละ 2,000 บาท ซึ่งไม่เกินอัตราท้ายพระราชบัญญัติวิชาชีพทันตกรรม (ฉบับที่ 2) พ.ศ. 2559 ที่กําหนด ฉบับละ 4,000 บาท
เศรษฐกิจ-สังคม
3. เรื่อง แผนปฏิบัติการด้านการจัดการขยะของประเทศ ฉบับที่ 2 (พ.ศ. 2565-2570)
คณะรัฐมนตรีรับทราบตามที่กระทรวงทรัพยากรธรรมชาติและสิ่งแวดล้อม (ทส.) เสนอ แผนปฏิบัติการด้านการจัดการขยะของประเทศ ฉบับที่ 2 (พ.ศ. 2565-2570) ซึ่งคณะกรรมการสิ่งแวดล้อมแห่งชาติ (กก.วล.)
ได้มีมติเมื่อวันที่ 3 สิงหาคม 2565 เห็นชอบร่างแผนปฏิบัติการดังกล่าวแล้วและให้เสนอคณะรัฐมนตรีเพื่อทราบต่อไป [เป็นการดําเนินการตามมติคณะรัฐมนตรี (27 มิถุนายน 2538) ที่ให้ถือว่าการประชุม กก.วล เป็นการประชุมคณะรัฐมนตรีสิ่งแวดล้อมและมติคณะรัฐมนตรี (1 พฤศจิกายน 2548) ที่ให้นํามติ กก.วล. เฉพาะเรื่องที่เกี่ยวข้องกับนโยบายที่สําคัญและเรื่องที่ กก.วล. พิจารณาได้ข้อยุติแล้วเสนอคณะรัฐมนตรีเพื่อทราบ] โดยแผนปฏิบัติการฯ ดังกล่าวเป็นแผนที่ดําเนินการต่อเนื่องจากแผนแม่บทการบริหารจัดการขยะมูลฝอยของประเทศ (พ.ศ. 2559-2564) ซึ่งคณะรัฐมนตรีได้มติ (3 พฤษภาคม 2559) เห็นชอบแผนแม่บทดังกล่าวเพื่อใช้เป็นกรอบและทิศทางการแก้ไขปัญหาการจัดการขยะมูลฝอยและของเสียอันตรายของประเทศ โดยบูรณาการร่วมกันกับหน่วยงานรัฐ ภาคเอกชนและประชาชนด้วยแล้ว ซึ่งทุกภาคส่วนร่วมกันดําเนินการตามแผนแม่บทดังกล่าว โดยมีผลการดําเนินการ เช่น การจัดการขยะมูลฝอยอย่างถูกต้อง สําเร็จร้อยละ 69 (เป้าหมายร้อยละ 75) การจัดการของเสียอันตรายชุมชน สําเร็จร้อยละ 22 (เป้าหมายร้อยละ 30) และการจัดการมูลฝอยติดเชื้อ สําเร็จร้อยละ 90.85 (เป้าหมายร้อยละ 100) อย่างไรก็ตาม ส่วนใหญ่ยังไม่บรรลุตามเป้าหมายที่กําหนด โดยมีปัญหาและอุปสรรค และข้อจํากัด เช่น สถานที่กําจัด
ขยะมูลฝอยชุมชนของรัฐและเอกชนส่วนใหญ่ไม่ถูกต้องตามหลักวิชาการ ระบบติดตาม กํากับและควบคุมการดําเนินงานของสถานที่กําจัดขยะมูลฝอยยังไม่ทั่วถึงและเพียงพอ รวมถึงกฎหมายในการจัดการขยะมูลฝอยในปัจจุบันไม่สามารถกํากับดูแลให้องค์กรปกครองส่วนท้องถิ่น (อปท.) ดําเนินการอย่างถูกต้องตามหลักวิชาการ โดยแผนแม่บทดังกล่าวมุ่งเน้นการจัดการขยะ ณ ปลายทาง ของ อปท. โดยลดการเกิดขยะ การนําของเสียกลับมาใช้ซ้ําและใช้ประโยชน์ใหม่และการกําจัดขยะมูลฝอยตกค้างจากสถานที่กําจัดขยะมูลฝอยที่ไม่ถูกต้อง ดังนั้น เพื่อให้การจัดการขยะของประเทศเป็นไปอย่างมีประสิทธิภาพและต่อเนื่อง จึงได้มีแผนปฏิบัติการด้านการจัดการขยะของประเทศ ฉบับที่2ฯ โดยยกระดับการบริหารจัดการขยะมูลฝอยที่ให้ความสําคัญกับการจัดการที่ต้นทางตามวัฏจักรชีวิตผลิตภัณฑ์ (Product Life Cycle) ตั้งแต่ต้นทาง (เช่น การออกแบบการผลิตที่เป็นมิตรต่อสิ่งแวดล้อม) ให้สอดคล้องกับการกําจัดขยะมูลฝอย ณ ปลายทาง เพื่อให้มีการนําทรัพยากรกลับคืนจากของเสียให้มากที่สุด โดยมีรายละเอียดสรุปได้ ดังนี้
หัวข้อ
สาระสําคัญ
(1) วิสัยทัศน์
การจัดการขยะวิถีใหม่เพื่อสิ่งแวดล้อมสะอาดและก้าวสู่การพัฒนาเศรษฐกิจและสังคม ที่ยั่งยืน
(2) กรอบแนวคิด
การจัดลําดับความสําคัญของการจัดการขยะรูปแบบใหม่และการบริหารจัดการขยะ ตามวัฏจักรชีวิตผลิตภัณฑ์ ดังนี้
2.1) การจัดการ ณ ต้นทาง ออกแบบ การผลิต และการจัดจําหน่ายผลิตภัณฑ์ที่เป็นมิตรต่อสิ่งแวดล้อม รวมถึงการกําหนดหน้าที่ของผู้เกี่ยวข้องในการร่วมรับผิดชอบผลิตภัณฑ์ของตนตลอดวัฎจักรชีวิตตามหลักการขยายความรับผิดชอบของผู้ผลิต
2.2) การจัดการ ณ กลางทาง ส่งเสริมการบริโภคที่ยั่งยืนโดยการเลือกใช้สินค้าหรือผลิตภัณฑ์ที่เป็นมิตรต่อสิ่งแวดล้อม สามารถใช้ซ้ําและเรียกคืนกลับไปรีไซเคิล การคัดแยกขยะมูลฝอย ณ ต้นทาง สอดคล้องกับรูปแบบการกําจัดขยะมูลฝอย ณ ปลายทาง เพื่อให้มีการนําทรัพยากรกลับคืนจากของเสียให้มากที่สุดทั้งในรูปแบบวัสดุรีไซเคิลและพลังงาน เพื่อให้เหลือขยะที่ต้องกําจัดให้น้อยที่สุด
2.3) การจัดการ ณ ปลายทาง ใช้แนวทางการจัดการขยะมูลฝอยผสมผสานโดยใช้เทคโนโลยีต่าง ๆ ก่อนการฝังกลบขั้นสุดท้าย เช่น ระบบคัดแยกและนํากลับคืนวัสดุรีไซเคิล การเผาเพื่อผลิตพลังงาน การหมักปุ๋ยเพื่อให้เหลือขยะที่ต้องฝังกลบให้น้อยที่สุด
2.4) การพัฒนาเครื่องมือบริหารจัดการขยะเพื่อสนับสนุนให้การจัดการขยะเป็นไปอย่าง มีประสิทธิภาพ ได้แก่ การพัฒนา/ปรับปรุงกฎหมาย กฎระเบียบที่เกี่ยวข้อง การพัฒนาและเชื่อมโยงฐานข้อมูลให้เป็นข้อมูลชุดเดียวกัน การจัดทําองค์ความรู้ที่จําเป็นสําหรับภาครัฐ ภาคเอกชน และภาคประชาชนและการวิจัยพัฒนานวัตกรรมที่เหมาะสมสําหรับการจัดการขยะ
(3) เป้าหมายของแผนปฏิบัติการฯ
3.1) ขยะมูลฝอยชุมชนได้รับการจัดการอย่างถูกต้อง ร้อยละ 80
3.2) ขยะบรรจุภัณฑ์มีการนํากลับมาใช้ประโยชน์ ได้แก่ (1) พลาสติก ร้อยละ 100 (2) แก้ว ร้อยละ 86 (3) กระดาษ ร้อยละ 74 และ (4) อะลูมีเนียม ร้อยละ 81
3.3) การลดปริมาณขยะอาหารเทียบจากปริมาณขยะมูลฝอยชุมชน ร้อยละ 28
3.4) ของเสียอันตรายชุมชนได้รับการจัดการอย่างถูกต้อง ร้อยละ 50
3.5) มูลฝอยติดเชื้อได้รับการจัดการอย่างถูกต้อง ร้อยละ 100
3.6) กากอุตสาหกรรมที่เป็นอันตรายเข้าสู่ระบบการจัดการอย่างถูกต้อง ร้อยละ 100
(4) มาตรการภายใต้แผนปฏิบัติการฯ
ประกอบด้วย 3 มาตรการ ดังนี้
4.1) มาตรการที่ 1 การจัดการขยะที่ต้นทาง
4.1.1) การควบคุมป้องกัน ลดและใช้ประโยชน์ขยะตามวัฏจักรชีวิตผลิตภัณฑ์ ตั้งแต่การออกแบบผลิตสินค้าและบรรจุภัณฑ์ที่เป็นมิตรต่อสิ่งแวดล้อมที่สามารถใช้ซ้ําหรือนํากลับมาใช้ประโยชน์ใหม่
4.1.2) การคัดแยกและเก็บรวบรวมเพื่อนํากลับมาใช้ใหม่หรือส่งกําจัดอย่างเหมาะสม
4.1.3) สนับสนุนให้ผู้ผลิตมีการผลิตที่มีความรับผิดชอบต่อสิ่งแวดล้อม ใช้ทรัพยากรอย่างคุ้มค่า ผู้จําหน่ายและผู้บริโภคปรับเปลี่ยนพฤติกรรม วิธีคิดและวิถีชีวิตให้มีการบริโภคอย่างพอเพียงและเป็นมิตรต่อสิ่งแวดล้อมด้วยการใช้น้อยที่สุด ทิ้งให้ถูกที่ คัดแยกเพื่อนํากลับไปใช้ประโยชน์ให้ได้มากที่สุด
4.1.4) ศึกษาองค์ประกอบขยะมูลฝอย ณ แหล่งกําเนิดและสถานที่กําจัดขยะมูลฝอยขององค์กรปกครองส่วนท้องถิ่น (อปท.)
4.1.5) กําหนดระบบการคัดแยกขยะมูลฝอยตั้งแต่ต้นทางตามประเภทที่สอดคล้องกับรูปแบบหรือเทคโนโลยีการกําจัดขยะมูลฝอย ณ ปลายทาง
4.1.6) ออกกฎระเบียบให้มีการคัดแยกขยะก่อนทิ้งเพื่อนํากลับมาใช้ใหม่
4.2) มาตรการที่ 2 การเพิ่มประสิทธิภาพระบบกําจัดขยะ
4.2.1) เพิ่มศักยภาพการกําจัดขยะเพื่อให้มีสถานที่กําจัดขยะที่ถูกต้องเพิ่มขึ้นและครอบคลุมทุกภูมิภาคทั่วประเทศโดยส่งเสริมให้เอกชนร่วมลงทุนในการจัดการขยะ กํากับดูแลและบังคับใช้กฎหมายอย่างเข้มงวดกับสถานที่กําจัดขยะ ร้านรับซื้อของเก่า โรงงานรีไซเคิลทุกประเภท โรงงานหรือสถานประกอบกิจการถอดแยกซากผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์ ระบบกําจัดมูลฝอยติดเชื้อและสถานที่กําจัดกากของเสียอุตสาหกรรม
4.2.2) กําหนดแนวทางการจัดการขยะที่ยังไม่มีระบบการจัดการหรือขยะที่คาดว่าจะเกิดขึ้นจากการพัฒนาเทคโนโลยีหรือผลิตภัณฑ์ใหม่บางประเภทที่จะเป็นปัญหาในอนาคต
4.3) มาตรการที่ 3 การพัฒนาเครื่องมือบริหารจัดการขยะ
4.3.1) พัฒนากฎหมายส่งเสริมเศรษฐกิจหมุนเวียนให้ครอบคลุมการจัดการ ที่ต้นทางตามวัฏจักรชีวิตผลิตภัณฑ์ โดยผลักดันการออกกฎหมายการจัดการซากผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์
4.2.3) กําหนดให้ อปท. ทุกแห่งออกข้อบัญญัติท้องถิ่นในการจัดการขยะตั้งแต่ การคัดแยกที่ต้นทางจนถึงการกําจัด และบังคับใช้อย่างเข้มงวด พัฒนาหรือปรับปรุงฐานข้อมูลการจัดการขยะให้เป็นข้อมูลชุดเดียวกัน
4.2.3) สร้างกระบวนการรับรู้ เสริมสร้างความตระหนักและความรับผิดชอบของประชาชนผ่านช่องทางการสื่อสารที่หลากหลาย น่าสนใจ เข้าใจง่าย และเข้าถึงกลุ่มเป้าหมาย
4.2.4) ส่งเสริมการวิจัย พัฒนาเทคโนโลยีและนวัตกรรมการจัดการขยะที่กําจัดยากและขยะใหม่
(5) การขับเคลื่อนแผนปฏิบัติการฯ ไปสู่การปฏิบัติ
5.1) กลไกการขับเคลื่อน
5.1.1) การสร้างความรู้ความเข้าใจเกี่ยวกับสาระสําคัญของแผนปฏิบัติการฯ ให้ทุกภาคส่วนที่เกี่ยวข้องและผู้มีส่วนได้ส่วนเสียในทุกระดับมีความเข้าใจ ยอมรับ ตระหนักถึงความสําคัญ และร่วมมือในการนําแผนไปสู่การปฏิบัติ
5.1.2) การใช้กลไกคณะกรรมการ คณะอนุกรรมการ และคณะทํางานที่เกี่ยวข้องในการขับเคลื่อนการบริหารจัดการขยะ การใช้เครื่องมือทางการเงินการคลัง เครื่องมือทางสังคม และการกํากับดูแลติดตามตรวจสอบ ควบคุมและประเมินผลการดําเนินงานการจัดการขยะของภาครัฐและภาคเอกชนให้เป็นไปในทิศทางที่กําหนด
5.2) การติดตามและประเมินผล กําหนดให้มีการติดตาม ประเมินผล และผลกระทบของการดําเนินงานภายใต้มาตรการที่กําหนดเป็นประจําทุกปีเพื่อนํามาปรับปรุงหรือใช้ในการทบทวนแผนการดําเนินงานให้เหมาะสมและรายงานผลการดําเนินงานต่อ กก.วล. และเผยแพร่สู่สาธารณะ
สํานักเลขาธิการคณะรัฐมนตรีได้ขอให้สํานักงานสภาพัฒนาการเศรษฐกิจและสังคมแห่งชาติ (สศช.)
เสนอความเห็นประกอบการพิจารณาของคณะรัฐมนตรี ซึ่ง สศช. พิจารณาแล้วเห็นควรรับทราบแผนปฏิบัติการฯ และเห็นว่าแผนดังกล่าวเป็นแผนระดับปฏิบัติการ จึงควรได้รับการจัดสรรงบประมาณให้กับหน่วยงานที่เกี่ยวข้องทั้งใน
ระดับกระทรวง กรม และจังหวัดที่มีความสําคัญต่อการดําเนินการเพื่อให้บรรลุเป้าหมายตามที่ตั้งไว้
4. เรื่อง ขอทบทวนมติคณะรัฐมนตรีเมื่อวันที่ 30 ตุลาคม 2561 เรื่อง ขออนุมัติโครงการพัฒนาสนามบินอู่ตะเภาและเมืองการบินภาคตะวันออก
คณะรัฐมนตรีมีมติรับทราบและเห็นชอบตามที่สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ในฐานะหน่วยงานเลขานุการของคณะกรรมการนโยบายเขตพัฒนาพิเศษภาคตะวันออก (กพอ.) เสนอ ดังนี้
1. รับทราบมติ กพอ. ครั้งที่ 3/2565 ในการให้กองทัพเรือเป็นหน่วยงานดําเนินโครงการ (Implementing Agency) สําหรับโครงการก่อสร้างทางวิ่งและทางขับที่ 2 (โครงการทางวิ่งและทางขับที่ 2) โครงการพัฒนาสนามบินอู่ตะเภาและเมืองการบินภาคตะวันออก (โครงการสนามบินอู่ตะเภา) ทั้งนี้ ทางวิ่งและทางขับที่ 2 เป็นทรัพย์สินราชพัสดุ เมื่อกองทัพเรือดําเนินการก่อสร้างแล้วเสร็จ ให้ส่งมอบสิทธิการใช้ประโยชน์ให้กับ สกพอ. เพื่อดําเนินการตามสัญญาร่วมลงทุนต่อไป โดยหากไม่มีข้อทักท้วงหรือไม่มีความเห็นเป็นอย่างอื่น ให้ถือว่าคณะรัฐมนตรี มีมติอนุมัติหรือเห็นชอบตามมติ กพอ.
2. เห็นชอบทบทวนมติคณะรัฐมนตรีเมื่อวันที่ 30 ตุลาคม 2561 เรื่อง ขออนุมัติโครงการสนามบินอู่ตะเภา
จากเดิม “อนุมัติกรอบวงเงินงบประมาณจํานวน 17,768 ล้านบาท ให้กับกองทัพเรือเพื่อใช้ในการดําเนินโครงการสนามบินอู่ตะเภา และให้กองทัพเรือดําเนินการตามความเห็นของสํานักงบประมาณ (สงป.) ต่อไป”
เป็น “อนุมัติกรอบวงเงินจํานวน 17,768 ล้านบาท ให้กับกองทัพเรือเพื่อใช้ในการดําเนินโครงการสนามบินอู่ตะเภา และให้กองทัพเรือดําเนินการตามความเห็นของ สงป. ต่อไป ทั้งนี้ สําหรับแหล่งเงินเพื่อการดําเนินงานการก่อสร้างโครงการทางวิ่งและทางขับที่ 2 โครงการสนามบินอู่ตะเภา อนุมัติให้กระทรวงการคลัง (กค.) จัดหาเงินกู้ตามมาตรา 22 แห่งพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม (พ.ร.บ. หนี้สาธารณะฯ พ.ศ. 2548) ในกรอบวงเงิน 16,210 ล้านบาท ให้กับกองทัพเรือ โดยให้ สงป. จัดสรรงบประมาณสมทบในอัตราส่วนของแหล่งเงินกู้และเงินงบประมาณเป็นไปตามที่ กค. ตกลงกับแหล่งเงินกู้”
สาระสําคัญของเรื่อง
สกพอ. รายงานว่า
1. โครงการทางวิ่งและทางขับที่ 2 ตั้งอยู่พื้นที่เขตส่งเสริม : เมืองการบินภาคตะวันออก จังหวัดระยอง ซึ่งเป็นที่ตั้งของโครงการสนามบินอู่ตะเภา ที่ สกพอ. ได้ลงนามในสัญญาร่วมลงทุนกับบริษัท อู่ตะเภา อินเตอร์เนชั่นแนล เอวิเอชั่น จํากัด แล้ว ทั้งนี้ ตามหลักการของโครงการสนามบินอู่ตะเภาได้กําหนดให้โครงการทางวิ่งและทางขับที่ 2 เป็นหน้าที่และความรับผิดชอบของภาครัฐโดยมีกองทัพเรือเป็นผู้รับผิดชอบ ซึ่งที่ผ่านมากองทัพเรือได้รับจัดสรรงบประมาณรายจ่ายประจําปีสําหรับโครงการทางวิ่งและทางขับที่ 2 โดยเป็นรายการผูกพันปีงบประมาณ พ.ศ. 2562 ถึงปีงบประมาณ พ.ศ. 2567 ในกรอบวงเงินจํานวน 1,463.5955 ล้านบาท สําหรับงานการปรับถมดินทางขับเชื่อมทางวิ่งที่ 1 และลานจอดศูนย์ซ่อมอากาศยาน ทั้งนี้ ปัจจุบันกองทัพเรือได้ออกแบบทางวิ่งที่ 2 และทางขับที่เกี่ยวข้องแล้วเสร็จและผู้รับจ้างของกองทัพเรืออยู่ระหว่างดําเนินงานการปรับถมดินทางขับเชื่อมทางวิ่งที่ 1 และลานจอดศูนย์ซ่อมอากาศยาน โดยคาดว่าจะแล้วเสร็จตามสัญญาจ้างในเดือนพฤษภาคม 2565
2. สําหรับกรอบวงเงินงบประมาณของโครงการทางวิ่งและทางขับที่ 2 ส่วนที่เหลือ จํานวน 16,304.4045 ล้านบาทนั้น เดิมกองทัพเรือได้เสนอขอรับการจัดสรรงบประมาณในปีงบประมาณ พ.ศ. 2565 เป็นงบผูกพันถึงปีงบประมาณ พ.ศ. 2568 ในวงเงินขอรับจัดสรรงบประมาณเป็นจํานวนเงิน 16,211.40 ล้านบาท แต่ไม่ได้รับการจัดสรรงบประมาณดังกล่าว อย่างไรก็ดี คณะรัฐมนตรีได้มีมติเมื่อวันที่ 18 พฤษภาคม 2564 เห็นชอบมาตรการในการแก้ไขกรณีงบประมาณรายจ่ายลงทุน มีจํานวนน้อยกว่าวงเงินส่วนที่ขาดดุลของงบประมาณ ซึ่งครอบคลุมถึงการเปลี่ยนแปลงแหล่งเงินของโครงการทางวิ่งและทางขับที่ 2 โครงการสนามบินอู่ตะเภา ของกองทัพเรือ วงเงิน 16,210.90 ล้านบาท จากการใช้เงินงบประมาณ เป็นการใช้เงินกู้เพื่อการพัฒนาเศรษฐกิจและสังคม โดยงบประมาณรายจ่ายลงทุนโครงการที่อยู่ในรายการใช้เงินกู้ดังกล่าวถูกปรับลดลงจากงบประมาณที่กองทัพเรือเสนอขอรับจัดสรรจํานวน 500,000 บาท
3. คณะกรรมการนโยบายและกํากับการบริหารหนี้สาธารณะ ในการประชุมครั้งที่ 2/2564 เมื่อวันที่ 12 กรกฎาคม 2564 ได้พิจารณารายละเอียด เหตุผลความจําเป็นและประเด็นที่เกี่ยวข้องของโครงการลงทุนของส่วนราชการตามมติคณะรัฐมนตรีเมื่อวันที่ 18 พฤษภาคม 2564 และได้บรรจุโครงการทางวิ่งและทางขับที่ 2 เข้าอยู่ในแผนหนี้สาธารณะฯ ปี พ.ศ. 2565 ประเภทเงินกู้ตามมาตรา 22 แห่ง พ.ร.บ. หนี้สาธารณะฯ พ.ศ. 2548 และที่แก้ไขเพิ่มเติม ซึ่งต่อมาคณะรัฐมนตรีได้อนุมัติแผนหนี้สาธารณะฯ ปี พ.ศ. 2565 (มติคณะรัฐมนตรีวันที่ 24 กันยายน 2564)
วงเงินการใช้เงินกู้
ปีงบประมาณ (หน่วย : ล้านบาท)